“Head” inimesed olid teinud 2100-realise .aspx faili. Tundub, et see koodiwusser ei osanud kasutada code-behind funktsionaalsust ja seetõttu kirjutas 1500 rida inline VB.NET’i. Lisaks veel hulgaliselt inline koodi HTML’iga segatud.
Sellest, milline see kood on, tuleb kunagi veel juttu, kogun “parimaid” näiteid üheks suuremaks postituseks.
Avasin selle faili Visual Studio 2008’s… ja ootamatult tavaliselt nii kiire VS külmus täielikult minutiks. Ning iga muudatus koodis tegi seda jälle. Üldse ei saanud aru, mis toimub.
Tegin alguses muudatusi ja vaatasin koodi Notepad++‘is, sai ilusti hakkama. Aga siis jagasin ära – VS 2008’l on ju suurepärane veebilehe eelvaade. Kiirelt renderduv split view jne. Aga seda renderdamist hakatakse ju tegema enne vaatamist – ja seega iga kord kui koodis muudatuse tegin, tõmmati eelrenderdus käima. Samamoodi ilmselt ka valideerimine.
Lahendus? Läksin Visual Studio 2005 peale – ja jälle on koodivaates kõik nii ilus ka kiire.